CELEX: 32020D1742
Language: bg
Date: 2020-11-20 00:00:00
Title: Решение за изпълнение (ЕС) 2020/1742 на Комисията от 20 ноември 2020 година относно някои защитни мерки във връзка с високопатогенна инфлуенца по птиците от подтип H5N8 в Обединеното кралство (нотифицирано под номер С(2020) 8265) (само текстът на английски език е автентичен) (текст от значение за ЕИП)

23.11.2020   
               
               
                  BG
               
               
                  Официален вестник на Европейския съюз
               
               
                  L 392/60
               
            
         РЕШЕНИЕ ЗА ИЗПЪЛНЕНИЕ (ЕС) 2020/1742 НА КОМИСИЯТА
         от 20 ноември 2020 година
         относно някои защитни мерки във връзка с високопатогенна инфлуенца по птиците от подтип H5N8 в Обединеното кралство
         
            
               (нотифицирано под номер С(2020) 8265)
            
         
         (само текстът на английски език е автентичен)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея във връзка с член 131 от Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия („Споразумението за оттегляне“),
         като взе предвид Директива 90/425/ЕИО на Съвета от 26 юни 1990 г. относно ветеринарните проверки, приложими при търговията в Съюза с определени видове живи животни и продукти с оглед завършване на изграждането на вътрешния пазар (2), и по-специално член 10, параграф 4 от нея във връзка с член 131 от Споразумението за оттегляне,
         като има предвид, че:
         
                     (1)
                  
                  
                     Инфлуенцата по птиците е инфекциозно вирусно заболяване при птиците, включително домашните птици. Заразяването на домашни птици с вируси на инфлуенцата по птиците причинява две основни форми на тази болест, които се различават по своята вирулентност. Нископатогенната форма обикновено причинява само леки симптоми, а високопатогенната форма води до много висока смъртност при повечето видове домашни птици. Болестта може да има сериозни последици за рентабилността на птицевъдството и да затруднява търговията в Съюза и износа за трети държави.
                  
               
                     (2)
                  
                  
                     От 2005 г. насам стана ясно, че вирусите на високопатогенната инфлуенца по птиците („HPAI“) от подтип Н5 са в състояние да заразят прелетните птици, които след това при своите пролетни и есенни миграции могат да разпространят същите вируси на дълги разстояния.
                  
               
                     (3)
                  
                  
                     Присъствието на вируси на HPAI при дивите птици създава постоянна заплаха от пряко и косвено въвеждане на тези вируси в стопанства, в които се отглеждат домашни или други видове птици, отглеждани в плен.
                  
               
                     (4)
                  
                  
                     При поява на огнище на HPAI съществува риск болестотворният агент да се разпространи към други стопанства, в които се отглеждат домашни или други видове птици, отглеждани в плен.
                  
               
                     (5)
                  
                  
                     С Директива 2005/94/ЕО на Съвета (3) се определят някои превантивни мерки, свързани с надзора и ранното откриване на инфлуенцата по птиците, както и минималните мерки за борба, които следва да се прилагат при поява на огнище на инфлуенца по домашните птици или други птици, отглеждани в плен. В посочената директива се предвижда създаването на предпазни и надзорни зони при поява на огнище на HPAI. Тази регионализация се прилага по-специално с цел да се запази здравният статус на птиците в останалата част на територията на съответната държава, като се предотврати въвеждането на патогенния агент, както и за да се гарантира ранното откриване на болестта.
                  
               
                     (6)
                  
                  
                     През ноември 2020 г. Обединеното кралство уведоми Комисията за огнища на HPAI от подтип H5N8 на своята територия — в стопанства в графства Cheshire и Herefordshire, в които се отглеждат домашни или други видове птици, отглеждани в плен, и предприе незабавно необходимите мерки съгласно Директива 2005/94/ЕО, включително създаването на предпазни и надзорни зони.
                  
               
                     (7)
                  
                  
                     Комисията разгледа внимателно посочените мерки съвместно с Обединеното кралство и се увери, че границите на предпазните и надзорните зони, създадени от компетентния орган на Обединеното кралство, са на достатъчно разстояние от стопанствата, в които са потвърдени огнищата на болестта.
                  
               
                     (8)
                  
                  
                     С цел да се предотвратят излишни затруднения за търговията в рамките на Съюза и да се избегне налагането на необосновани пречки за търговията от страна на трети държави, е необходимо предпазните и надзорните зони, създадени в Обединеното кралство във връзка с HPAI, да бъдат описани възможно най-скоро на равнището на Съюза.
                  
               
                     (9)
                  
                  
                     Поради това в приложението към настоящото решение следва да бъдат посочени предпазните и надзорните зони в Обединеното кралство, в които се прилагат определените в Директива 2005/94/ЕО мерки за контрол на здравето на животните, както и срокът, за който се въвежда тази регионализация.
                  
               
                     (10)
                  
                  
                     Освен това Решение за изпълнение (ЕС) 2020/1654 на Комисията (4), което беше прието след уведомлението от страна на Обединеното кралство за появата на огнище в графство Cheshire през ноември 2020 г. и впоследствие беше изменено след уведомлението за появата на огнище в графство Herefordshire, следва да бъде отменено и заменено с настоящото решение.
                  
               
                     (11)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Обединеното кралство гарантира, че предпазните и надзорните зони, създадени в съответствие с член 16, параграф 1 от Директива 2005/94/ЕО, включват най-малкото зоните, посочени в части А и Б от приложението към настоящото решение.
         
         
            Член 2
            Решение за изпълнение (ЕС) 2020/1654 се отменя.
         
         
            Член 3
            Настоящото решение се прилага до 31 декември 2020 г.
         
         
            Член 4
            Адресат на настоящото решение е Обединеното кралство Великобритания и Северна Ирландия.
         
         
            Съставено в Брюксел на 20 ноември 2020 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 395, 30.12.1989 г., стр. 13.
         
            (2)  ОВ L 224, 18.8.1990 г., стр. 29.
         
            (3)  Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (ОВ L 10, 14.1.2006 г., стр. 16).
         
            (4)  Решение за изпълнение (ЕС) 2020/1654 на Комисията от 6 ноември 2020 г. относно някои временни защитни мерки във връзка с високопатогенна инфлуенца по птиците от подтип H5N8 в Обединеното кралство (ОВ L 372, 9.11.2020 г., стр. 52).
      
      
         
            ПРИЛОЖЕНИЕ
            ЧАСТ А
            Предпазна зона по член 1:
            
               Обединено кралство
            
            
                        Зона, която включва:
                     
                     
                        Дата, до която се прилагат мерките, в съответствие с член 29, параграф 1 от Директива 2005/94/ЕО
                     
                  
                        Those parts of the county of Cheshire (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                     
                     
                        27.11.2020 г.
                     
                  
                        Those parts of the county of Herefordshire (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                     
                     
                        8.12.2020 г.
                     
                  ЧАСТ Б
            Надзорна зона по член 1:
            
               Обединено кралство
            
            
                        Зона, която включва:
                     
                     
                        Дата, до която се прилагат мерките, в съответствие с член 31 от Директива 2005/94/ЕО
                     
                  
                        Those parts of the county of Cheshire (ADNS code 00140) extending beyond the area described in the protection zone and within the circle of a radius of ten kilometres, centred on WGS84 dec. coordinates N53.25 and W2.81
                     
                     
                        6.12.2020 г.
                     
                  
                        Those parts of the county of Cheshire (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                     
                     
                        От 28.11.2020 г. до 6.12.2020 г.
                     
                  
                        Those parts of the county of Herefordshire (ADNS code 00051) extending beyond the area described in the protection zone and within the circle of a radius of ten kilometres, centred on WGS84 dec. coordinates N52.17 and W2.81
                     
                     
                        17.12.2020 г.
                     
                  
                        Those parts of the county of Herefordshire (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                     
                     
                        От 9.12.2020 г. до 17.12.2020 г.